./data/phi0426/phi001/phi0426.phi001.perseus-lat1.xml
Anonymous
Neque mirum: copias enim habebat in Gallia bellare consuetas locis campestribus et contra Gallos, homines apertos minimeque insidiosos, qui per virtutem, non per dolum dimicare consuerunt; tum autem erat ei laborandum ut consuefaeeret  milites hostium dolos, insidias, artificia cognoscere et quid sequi, quid vitare conveniret  Itaque, quo haeccelerius conciperent, dabat operam ut legiones non in uno loco contineret sed per causam frumentandi huc atque illuc rapsaret, ideo quod hostium copias ab se suoque vestigio non discessuras existimabat  Atque post diem tertium productis accuratius suis copiis 1 sicut instruxerat, propter hostium castra praectergressus aequo loco invitat ad dimicandum  Postquam eos abhorrere videt, reducit sub vesperum legiones in castra